הוועדה המסדרת, כנסת 25, פרוטוקול מספר 10, 2022-12-15 00:00

יואב קיש: אני פותח את הדיון

יואב קיש:  מי שלא מכיר את הוועדה הזו, אני אתן רקע

יואב קיש:  מי שמדבר עניינית בזמן דיבור, ידבר גם אם הוא בוחר לדבר על דברים אחרים

יואב קיש:  הוא יקבל את הזמן שלו

יואב קיש:  מי שמפריע, פשוט יוצא החוצה ולא חוזר עד סוף הדיון

יואב קיש:       בעיקרון אני לא אתחיל לנהל כאן רשימת דוברים

יואב קיש:  אנחנו דנים בנושא מאוד ספציפי

יואב קיש:  אני רק רוצה לתת רק לאירוע וחשוב לי שתבינו אותו

יואב קיש:  בעיניי זה נושא מהותי ואני אבקש משגית, היועצת המשפטית של הכנסת, לבוא לכאן ולהסביר את עמדת הייעוץ המשפטי לאור ההתנהלות בכנסת הקודמת

יואב קיש:      הרקע לדבר הזה, ואני אומר את זה דווקא לחברי הכנסת החדשים שלא מכירים בדיוק איך האירוע עובד

יואב קיש:  אנחנו בשלב של חקיקה בוועדת כספים זמנית בראשות הרב גפני בנושא ביטול פיצול לארבעה וזאת יכולה להיות כל חקיקה אחרת שמתנהלת בחוק לקריאה שנייה ושלישית כאשר יש הסתייגויות

יואב קיש:  ההסתייגויות מועלות על ידי חברי הכנסת מהאופוזיציה ולמעשה עולות להצבעה וזה בדיוק ההליך שמתנהל אצלך עכשיו בוועדה האם מקבלים אותן או לא מקבלים אותן

יואב קיש:      חלק מהכלים הפרלמנטריים שיש לאופוזיציה – ונמצאים כאן שני חברי כנסת שהיו באופוזיציה לשעבר, היום אני לא יודע אם זאת אופוזיציה או קואליציה, ואלה הם ינון אזולאי, שלמה קרעי, גם גפני וגם אני - השתמשנו בכלים האלה של הגשת הסתייגויות בקריאה שנייה ושלישית ולפעמים כמות מאוד מאוד גדולה ולפעמים כמות מאוד מצומצמת

יואב קיש:  זה משפיע אחר כך על זמן הדיבור במליאה כאשר כל הסתייגות נותנת לכל חבר כנסת חמש דקות לנמק במליאה כך שיש כאן גם אירוע מורכב מהעניין הזה

יואב קיש:  בסופו של דבר מה שחשוב לי לומר זה שאנחנו כרגע עוסקים בנושא מהותי

יואב קיש:  מי שהגיש את ההסתייגויות – דרך אגב, זה לא תמיד אלא יש מקרים בודדים שגם הקואליציה מגישה, אבל נדבר על המקרה הרחב בו האופוזיציה מגישה הסתייגויות ולמעשה מנהלת סביבן דיון בוועדה כולל הצבעות

יואב קיש:      יש טענה והטענה הזו גם נבדקת ולכן בגלל זה ביקשתי משגית שתגיע לכאן

יואב קיש:  יש דבר שנקרא טענת נושא חדש

יואב קיש:  טענת נושא חדש אומרת שמכיוון שהליך החקיקה אמור להתמקד בתיקון ספציפי, אם במהלך הקריאה השנייה או השלישית עלה נושא שלא הוזכר לפני כן, למעשה יש עילה שהוא לא ייכנס לחוק

יואב קיש:  אם הוא לא עבר קריאה ראשונה, אז אתה לא יכול עכשיו לצרף לחוק משהו שלא עבר קריאה ראשונה ולהגיד הנה אני מעביר אותו בחוק

יואב קיש:  לכן החשיבות של הקריאה הראשונה היא מאוד משמעותית

משה גפני: אלא אם כן הוועדה כאן מחליטה לתקן

יואב קיש: בדיוק

יואב קיש:  אם הוועדה כאן מחליטה שזה לא נושא חדש, הסמכות של הוועדה המסדרת או ועדת הכנסת שהיא באה לדון בנושאים חדשים היא לקבוע בסוף, ולא משנה הדיון, מה שקובע כמובן זו ההצבעה, האם הנושא הזה חדש או לא חדש

יואב קיש:  זו הסמכות שיש לוועדה הזו ולמעשה קיבלתי פנייה מהרב גפני, יושב ראש ועדת הכספים הזמנית, לדון בטענות לנושא חדש

יואב קיש:      אני רוצה לחדד את המורכבות כי לא מדובר על טענות לנושא חדש שנמצאות בלשון החוק אלא בטענות על נושא חדש להסתייגויות שהאופוזיציה הניחה

יואב קיש:  לפי דעתי במקרה השגרתי, בוודאי כעת, אין הסתייגויות לחברי קואליציה

יואב קיש:  לכן האופוזיציה הניחה הסתייגויות מצד אחד וחלק אחר מחברי האופוזיציה טוען טענה לנושא חדש על אותן הסתייגויות

יואב קיש:      עד כאן הרקע, חקיקה למתחילים, למתקדמים, וזה מן הסתם ילווה אותנו לא רק בדיון הזה, אבל הדיון הזה הוא דיון ראשון ולכן אני בכוונה כן רוצה להעמיק בו כי אני הולך תכף לתת את זכות הדיבור לשלמה קרעי והוא יסביר מה היה כאן בכנסת הקודמת כשהוא התנהל בנושא הזה

יואב קיש:  הוא יסביר בצורה רגועה ונינוחה ואנחנו נשמע אותו

יואב קיש:  לאחר מכן נשמע את היועצת המשפטית ואז כוועדה נחליט על אופן ההתנהלות הקבוע שיהיה לכל הכנסת ה-25 בנושא הזה

יואב קיש:  אני לא רוצה להחליט על זה על רגל אחת מכיוון שזה נושא חשוב ומהותי

יואב קיש:      שלום ליועצת המשפטית שגית

יואב קיש:      לא, לא יהיה דיון

שרן השכל: לא דיון

זאב אלקין: מה זאת אומרת לא יהיה דיון?     

יואב קיש: על זה לא יהיה דיון

שרן השכל: יש לנו גם שאלות ליועצת המשפטית

שרן השכל:  היא תביע את עמדתה ונשמע אותה, אבל יהיו לנו שאלות

שרן השכל:  לא יכולים להנחית ולא יהיו שאלות

יואב קיש: אם מישהו יפריע, אני אוציא אותו

יואב קיש:  אני מבקש לא להפריע

יואב קיש:  אני אתן לכל אחד לדבר בזמן שלו

יואב קיש:  אם זו שאלה עניינית, היא ישאל

יואב קיש:  אני רוצה להסביר

יואב קיש:  רק עכשיו נכנסה היועצת המשפטית של הכנסת, שגית אפיק, ואני רוצה להסביר לה מה התחלנו לדבר

יואב קיש:      קיבלתי כיושב ראש ועדה מסדרת פנייה מיושב ראש הוועדה הזמנית לענייני כספים בעניין טענות נושא חדש שנוגע להסתייגויות שהאופוזיציה הגישה

יואב קיש:  זאת אומרת, זה לא נושא חדש בנוסח החוק, שזה כמובן אנחנו רואים כלגיטימי אלא טענות לנושא חדש על הסתייגויות

יואב קיש:  מכיוון שאנחנו גם עוסקים במקרה המצוי שבו ההסתייגויות מוגשות על ידי חברי אופוזיציה, למעשה יש לנו הסתייגויות שהוגשו על ידי חברי האופוזיציה עם טענות לנושא חדש על ידי חברי האופוזיציה

יואב קיש:      באופן תיאורטי אני יכול גם לקבל – אם הוועדה תחליט לקבל – את כל ההסתייגויות כנושא חדש והן מיד מוסרות מסדר היום

יואב קיש:  יותר מזה, גם יכול להיות כלי שינוצל לרעה בידי הקואליציה שיכולה להגיד נושא חדש על כל ההסתייגויות של האופוזיציה, לבוא לכאן, לאשר את זה ולא יהיו הסתייגויות בכלל כי הכול נושא חדש

יואב קיש:      האבסורד כאן אומר שאם דווקא הוועדה מצביעה ואומרת זה נושא חדש, אותו נושא שהגיע להצבעה בכלל לא נכנס לנוסח החוק ולא מתקיים עליו יותר דיון

יואב קיש:      תכף אני אתן לשלמה לדבר, אחר כך שגית תתייחס ואחר כך אני אאפשר לחברי הכנסת לשאול שאלות אם הם לא הבינו את מה שהיה כאן

יואב קיש:   אני מבקש מחברי שלמה קרעי לתאר את ההתנהלות שהייתה כאן בכנסת ה-24 בנושא הספציפי הזה, ואני מחדד אותו

יואב קיש:  נושא שבו מגישים הסתייגויות על ידי האופוזיציה וגורם אחר באופוזיציה טוען לנושא חדש על אותן הסתייגויות

שלמה קרעי: תודה אדוני היושב ראש

שלמה קרעי:  היועצת המשפטית לכנסת

שלמה קרעי:  בכנסות הראשונות, לפני הכנסת האחרונה, השתמשנו בתרגיל הזה

שלמה קרעי:  הגשנו הסתייגות וטענו עליה נושא חדש וכך יכולנו בכלי הפרלמנטרי הזה לעכב את הדיון

שלמה קרעי:  עשינו שימוש בזה בכנסות הראשונות, מ-2019, אולי עד הכנסת ה-23

שלמה קרעי:  לאחר מכן החליטו להפסיק את זה, על ידי היועצת המשפטית לכנסת, למרות המאבק

שלמה קרעי:  אני נלחמתי בכל כוחי על הכלים הפרלמנטריים שיש לנו כחברי אופוזיציה או כקואליציה, לא משנה, והיועצת המשפטית אמרה שאין יותר דבר כזה שאתה מגיש הסתייגות וטוען עליה נושא חדש

שלמה קרעי:  רק אם ההסתייגות נכנסה לתוך לשון החוק, אם היא התקבלה בוועדה – זאת אומרת, אם היה שינוי בפועל בנוסח החוק – רק אז אפשר לטעון טענת נושא חדש

שרן השכל: אני רוצה לשאול

יואב קיש: לא עכשיו

יואב קיש:  אחר כך

בועז טופורובסקי: הוא לא מדייק

יואב קיש: תנו לו לסיים את דבריו בלי להפריע

שלמה קרעי: היועצת המשפטית תכף תדייק

שלמה קרעי:  אני אקצר כי היא נמצאת כאן והיא גם מכירה את הדברים

שלמה קרעי:  נאמר לנו במפורש

שלמה קרעי:  ניסינו בחוק ההסדרים וניסינו בשנה האחרונה להשתמש בכלים כאלה, בטריקים, להגיש הסתייגות ולטעון נושא חדש, אבל הדבר הזה נאסר עלינו

שלמה קרעי:  לכן לא יכול להיות שעכשיו פתאום הדבר הזה מתהפך וכן מאפשרים לטעון נושא חדש על הסתייגות שלא נכנסה ללשון החוק

יואב קיש: תודה

יואב קיש:  אני חושב שהבנו את הנושא

יואב קיש:  אני אשמח אם היועצת המשפטית תתייחס אבל לפני כן הרב גפני

משה גפני: אני מבקש לומר אדוני היושב ראש שאנחנו חברי הקואליציה, זה באמת לבזות את הכנסת ולכן קיבלנו את הטענה הזאת של היועצת המשפטית בקדנציה הקודמת

משה גפני:  אנחנו נצביע בעד זה שזה נושא חדש

משה גפני:  נתמוך בזה

משה גפני:  הדיון כאן מיותר

משה גפני:  לא צריך לנמק למה זה נושא חדש

משה גפני:  אנחנו נצביע בעד נושא חדש כי אנחנו לא רוצים את ההסתייגויות

יואב קיש: אם כן, אני גם יכול באמת לחשוב שבאירוע כזה כל הצעה באופן גורף ללא נימוק, נעלה להצבעה ונאשר

יואב קיש:  אם זו הבקשה, אין בעיה

יואב קיש:  זו ההמלצה שלך להתנהלות

משה גפני: זאת עמדתנו

משה גפני:  אבל יש כאן דבר שהוא חמור מאוד

בועז טופורובסקי: אני לא חושב שזה נושא חדש

בועז טופורובסקי:  זאת הסתייגות של המפלגה שלי

יואב קיש: לא משנה

יואב קיש:  מישהו באופוזיציה חושב ואנחנו כקואליציה באופן גורף נקבל את עמדתו

משה גפני: אנחנו היינו כאן בקדנציה הקודמת

משה גפני:  המציאות הזאת היא מציאות שיש בה גם הגיון

משה גפני:  גם רוח התקנון שמדבר על העניין הזה מדבר על כך שלא לעשות שימוש לרעה

משה גפני:  כשהאופוזיציה מגישה הסתייגות והיא אומרת שההסתייגות היא נושא חדש והקואליציה אומרת שאנחנו לא רוצים את ההסתייגויות, זה לבוא עכשיו בגלל שעכשיו אנחנו בקואליציה ואתם באופוזיציה, לבוא ולשנות סדרי בראשית

משה גפני:  אנחנו קיבלנו את הטיעון הזה של היועצת המשפטית של הכנסת, הבנו שזה שיבוש סדרי המינהל כאן בכנסת וויתרנו על העניין הזה

יואב קיש: ברשותך, אני רוצה לחדד ותגיד לי את הבנתי למה התכוונת כי זה חשוב לי גם עבור חברי הכנסת החדשים

יואב קיש:  למה זה שיבוש סדרי עניין? כי בעצם מה המשמעות? אם אנחנו יכולים להצביע - כמו שאני אומר, זה מה שיהיה - נאשר שזה נושא חדש באופן גורף על כל הטענות של אותם חברי אופוזיציה ואז הורדנו את כל ההסתייגויות מלשון החוק שהיו שם ובסך הכול האופוזיציה הפסידה בלי להתקשקש על הצבעות ונימוקים וכולי

יואב קיש:       אני מבקש משגית להתייחס ספציפית

בועז טופורובסקי: יוצאים מנקודות הנחה לא נכונות

זאב אלקין: היו כאן שלושה חברי כנסת מצד אחד

זאב אלקין:  טענתם טיעון, תנו גם לנו לטעון

יואב קיש: אני אתן אבל אני רוצה לשמוע מה היה כאן בכנסת הקודמת

יואב קיש:  בוא נשמע מה היה בכנסת הקודמת ואחר כך תטען

יואב קיש:  אלקין ירכז בבקשה את הטענות ואני רוצה לשמוע אותך

בועז טופורובסקי: אלקין הגיש נושא חדש נגד הסתייגות של מפלגת יש עתיד

בועז טופורובסקי:  הוא יכול לרכז את הטענות

בועז טופורובסקי:  אני לא מסכים איתו

יואב קיש: גם אתה תדבר

יואב קיש:  אני אקבל את הטענות של שניכם והכל יימחק

משה גפני: אנחנו מקבלים את הטענות שלכם

משה גפני:  גם את שלך

יואב קיש: זאב אלקין בזכות דיבור

יואב קיש:  לא להפריע בבקשה

זאב אלקין: אני אתייחס כרגע לנושא העקרוני

זאב אלקין:  אני לא מתייחס כרגע בינתיים לנושא החדש הספציפי שנטען אבל נדבר גם עליו

זאב אלקין:      בנושא העקרוני

זאב אלקין:  יש את סעיף 85 לתקנון הכנסת ובעיניי הוא מאוד מאוד ברור

זאב אלקין:  סעיף (ב) בו אומר: "הוצע בוועדה תיקון להצעת חוק, ואז אם חבר כנסת, שר או סגן שר שבענייני המשרד שבו הוא מכהן טען שהתיקון המוצע חורג מגדר הנושא, יביא יושב ראש הוועדה את העניין להכרעה של ועדת הכנסת

זאב אלקין:  הוועדה לא תסיים את הדיון בתיקון המוצע אלא לאחר החלטת ועדת הכנסת"

זאב אלקין:      מכאן ברור לכאורה שזה לא יכול לעבוד הפוך, שקודם מצביעים על הסתייגות, סיימו עליה דיון, ורק אחרי שהיא נכנסה באים לדון בוועדת הכנסת כי אין כבר על מה לדון, כבר הצביעו וכבר סיימו את הדיון באופן מנוגד לתקנון

זאב אלקין:      דבר שני

זאב אלקין:  אני מחזיק חלק מחוות דעת שיצאה דווקא משגית

שגית אפיק: הנחיה

זאב אלקין: הנחיה שיצאה משגית בכנסת הקודמת ולא דווקא בכנסת הזאת

זאב אלקין:  ההנחיה הזאת מאוד מאוד ברורה

זאב אלקין:  אפשר לצטט את כולה אבל כדי לחסוך זמן, שגית תסביר

שגית אפיק: אני יכולה להסביר אותה

זאב אלקין: אני רק אתייחס לדבר מרכזי שאני הבנתי, ואם הבנתי לא נכון – תקני אותי

זאב אלקין:  ההנחיה הזאת אומרת שכן אפשר לטעון טענת נושא חדש על הסתייגות כי זה באופן ברור עולה מהתקנון

זאב אלקין:  אי אפשר להציע את ההסתייגות ולטעון עליה חדש

זאב אלקין:  שאותו בן אדם או אותה סיעה גם מציעה וגם טוענת, ברור שיש כאן שימוש לרעה בלתי אפשרי

זאב אלקין:  אבל מושג קואליציה, אופוזיציה, הוא מושג מאוד ערטילאי

זאב אלקין:  יש הבדלים גישות בין הסיעות כאשר סיעה אחת יכולה להציע הסתייגות, סיעה שנייה יכולה לא לאהוב את ההסתייגות הזאת בטענה שיש כאן נושאים שעלולים להיכנס, אם יהיה רוב, להסתייגות ולכן טוענת להגנה באמצעות הסעיף הזה של נושא חדש

זאב אלקין:  זה לא רק כלי פרלמנטרי למריחה אלא המטרה היא למנוע מנושאים שהם לא היו בגדר הצעת החוק המקורית להיכנס פנימה בשלב האחרון של החקיקה בדלת האחורית

זאב אלקין:       בחוות הדעת הזאת יש מגבלה נוספת שאני יכול להבין אותה

משה גפני: כל ההצבעות הן קואליציה-אופוזיציה

שרן השכל: לא נכון

משה גפני: הוא ארגן אתכם שאתם תימנעו

שרן השכל: אני רוצה אחר כך זכות דיבור לדבר על ועדת החינוך שהייתה בכנסת הקודמת

משה גפני: מה שהיועצת המשפטית כתבה זה שאי אפשר לעשות בזה שימוש לרעה

משה גפני:  זה שימוש לרעה

זאב אלקין: תכף אני אתייחס

זאב אלקין:  בהנחיה הזאת יש סעיף שאומר שאי אפשר להשתמש בזה לרעה בצורה גורפת

זאב אלקין:  נניח, לצורך העניין, אנחנו מדברים על המקרה הזה בו סיעת יש עתיד הגישה 302 הסתייגויות, הייתי מציע על 200 מהן נושא חדש כאשר כמובן ברור שזה שימוש לרעה והכבדה על ועדת הכנסת

זאב אלקין:  או לחילופין, הצד השני שרוצה דווקא להפיל את ההסתייגות היה מוציא בכמויות סיטונאיות כאלה נושא חדש והיה מביא הכול לוועדת הכנסת ומפיל את זה כאן כדי שההסתייגות לא תוכל להיכנס

זאב אלקין:  לפי חוות הדעת הזאת שני הכלים האלה הם לא קבילים

זאב אלקין:      אני אומר מה עשינו

זאב אלקין:  אנחנו ביקשנו נושא חדש על שבעה נושאים מתוך 302 הסתייגויות

ינון אזולאי: זה אחרי שאנחנו עצרנו את הדיון

זאב אלקין: לא

זאב אלקין:  אני מכיר את התקנון ואני מכיר את ההנחיות ולכן לא התכוונו מראש לבקש לא על הרוב ואפילו לא על אחוז מאוד ניכר אלא על דברים קונקרטיים שאחר כך, כשיהיה דיון, גם נוכל לנמק ולהסביר עד כמה זה באמת נושא חדש ומכניס לחוק נושאים שלא היו בו מלכתחילה ובטח לא קשורים למטרה המקורית של החוק

זאב אלקין:      לכן זה תקין לחלוטין

זאב אלקין:  שבע מתוך 300

זאב אלקין:  שוב, זה לא שהייתה לנו מכסה של שבע, אלא פשוט כך קרה

זאב אלקין:  מתוך כלל ההסתייגויות, אלה הנושאים שבאמת חרגו

משה גפני: אבל לא כך התחיל הדיון

זאב אלקין: בוודאי שכך

משה גפני: אני ניהלתי את הישיבה

זאב אלקין:  חבר הכנסת גפני, הדיון התחיל מזה שאתם התעקשתם שאין דבר כזה נושא חדש על הסתייגויות

משה גפני: נכון

משה גפני:  גם עכשיו אנחנו מתעקשים

שלמה קרעי: כי זאת ההנחיה שהנחו אותנו בכנסת האחרונה

שרן השכל: אני רוצה לתת דוגמה מהכנסת הקודמת

שרן השכל:  יש כאן עניין שאתם חייבים לחשוב מה יקרה גם בעתיד, אם אתם קובעים תקדים כזה

יואב קיש: הם טוענים שזה לא תקדים

שרן השכל: אני אתן לכם דוגמה מוועדת החינוך

משה גפני: זה לא תקדים

יואב קיש: אתם קבעתם את התקדים

שרן השכל: אתם עכשיו רוצים לבטל את זה

ינון אזולאי: ביטלו לנו את זה בוועדת כספים

ינון אזולאי:  אני הייתי חבר ועדת הכספים

ינון אזולאי:  זה לא היה

יואב קיש: שרן, על זה הוויכוח

שרן השכל: בוועדת החינוך, התרבות והספורט, שר התרבות והספורט חיליק טרופר הביא הצעת חוק לעניין האלימות במגרשים

שרן השכל:  ממש לפני כמה חודשים

שרן השכל:  בתוך אותה הצעת החוק הגיע חבר הכנסת עופר כסיף והגיש הסתייגות לעניין נציג בתוך אותה ועדה שאמורה לקבוע תקנות

שרן השכל:  הוא רצה שאחד מנציגי האוהדים יהיה חבר בתוך אותה ועדה

שרן השכל:  הוא טען לכמה נימוקים בעניין הזה

שרן השכל:  בהתחלה לא רצינו להכניס ואז אמרנו שאולי כן נכניס

שרן השכל:  אני לא זוכרת אם זאת הייתה אורית סטרוק או פרוש ואמרו שהם טוענים נושא חדש, הם לא מוכנים שהוא יעביר את הדבר הזה

שלמה קרעי: כי רציתם להכניס

שלמה קרעי:  כי הסכמתם להכניס

שרן השכל: אבל אנחנו התלבטנו והתקיים דיון על ההסתייגות

שרן השכל:  הגיש חבר אופוזיציה את ההסתייגות הזאת

שרן השכל:  הגיע חבר אופוזיציה נוסף וטען לנושא חדש

שרן השכל:  בסופו של דבר אני הצלחתי להגיע איתם לסיכומים פנימיים והצלחנו להגיע לפשרה אבל אני מדברת על עצם העובדה שאתם תמנעו מחבר אופוזיציה לטעון נושא חדש כנגד חבר אופוזיציה

יואב קיש: זאת לא המטרה

בועז טופורובסקי: את אומרת נאה דורש נאה מקיים

יואב קיש: שמענו

יואב קיש:  תודה רבה

יואב קיש:  מכיוון שאני לא רוצה להאריך בדיון הזה אני מבקש לשמוע עכשיו את היועצת המשפטית לכנסת

שרן השכל: תבינו שיהיו לזה השלכות אחרות

יואב קיש: היא שמעה אותך

יואב קיש:  נתתי לך לדבר

בועז טופורובסקי: אבל השתכנעת?     

שגית אפיק: אני נמצאת בכנסת משנת 2001

שגית אפיק:  משנת 2001 עד הכנסת ה-23, על אף שישבתי בוועדת הכספים וזו ועדה שמוגשות אליה אלפי הסתייגויות, בוודאי בחוק הסדרים, מעולם לא נטענה טענת נושא חדש ביחס להסתייגות

שגית אפיק:      בכנסת ה-23 העניין הזה השתנה והוגשו הסתייגויות רבות ביחס להצעות חוק רבות

שרן השכל: מי הגיש אותן?     

יואב קיש: ממשלת ליכוד-כחול לבן

שגית אפיק: ממשלת חילופין

שגית אפיק:  הוגשו הסתייגויות רבות להצעות חוק מסוימות

שגית אפיק:  יושב ראש הוועדה הזו היה חבר הכנסת איתן גינזבורג

שגית אפיק:  הגיעו אליו נושאים חדשים רבים במסות גדולות

יואב קיש: על ההסתייגויות

שגית אפיק: על ההסתייגויות

שגית אפיק:  חבר הכנסת איתן גינזבורג ביקש לעשות את מה שככל הנראה גם אתה עוד מעט תבקש לעשות, להצביע בהצבעה אחת על כל הנושאים החדשים כאחד

שגית אפיק:      נשאלנו האם זה אפשרי

שגית אפיק:  במקור אמרתי שבעיניי אם באמת מדובר כאן בעניינים של נושא חדש, אז בוודאי שאי אפשר בהצבעה אחת להחליט ש-200 נושאים חדשים הם לא נושא חדש אלא צריך לקיים דיון על כל נושא חדש ולבדוק האם הוא באמת נושא חדש

שגית אפיק:  כפי שאמרה חברת הכנסת שרן השכל מדובר בעניין שעלול להיות משמעותי ולתקן את נוסח החוק באחת ואם ההסתייגות עוברת ומתברר שזה לא נושא חדש או כן נושא חדש, יש לזה משמעות גדולה מאוד

שגית אפיק:      בעודנו מתלבטים, חבר הכנסת איתן גינזבורג הצביע, נדמה לי, בפעם אחת על כל ההסתייגויות וקמה קול צעקה גדולה על זה שבעצם 200 נושאים חדשים ירדו בהצבעה

שגית אפיק:  200 נושאים חדשים על הסתייגויות ירדו בהצבעה

שגית אפיק:      אז בחנו את השאלה הזאת וחזרנו לחבר הכנסת איתן גינזבורג ואמרנו שהדבר הזה לא מקובל

שגית אפיק:  מן הצד השני הבנו שיש בעייתיות בהגשת מסות של טענות נושא חדש שבהן גם לייעוץ המשפטי אין יכולת בזמן הדיון בוועדה לומר שזה ממש לא נושא חדש

שגית אפיק:  ברור שזה פיליבסטר על פיליבסטר, מכיוון שכאשר ההסתייגות במקור גם היא פיליבסטר, אז להגיש גם נושא חדש על הפיליבסטר, זה כבר הופך את זה לפיליבסטר בריבוע

שגית אפיק:  אפשר להגיש רביזיה על הנושא החדש ואחר כך התייעצות סיעתית

שגית אפיק:  אלה כלים קיימים

זאב אלקין: שמעת

זאב אלקין:  הכלים קיימים

שגית אפיק: אמרתי שגם נושא חדש קיים בתקנון

שגית אפיק:  אני לא מתווכחת עם העניין הזה

שגית אפיק:  אני רק אומרת מה השימוש שגיבשנו בכנסת האחרונה, בכנסת ה-24

שגית אפיק:  התחלתי מהכנסת ה-23, כדי להסביר את ההיסטוריה

שגית אפיק:      אז הגיעו להסכמות, האופוזיציה והקואליציה, שבין האופציה שכאן בוועדה הזאת יצביעו על מאות נושאים חדשים בהצבעה אחת - - -     

יואב קיש: או שבע או שתיים, לא משנה, על הכול

שגית אפיק: בפעם אחת

שגית אפיק:  לבין האופציה בה יועלו טענות נושא חדש בוועדה על הסתייגויות שהן באמת נושא חדש כדוגמת ההסתייגות שהציגה חברת הכנסת שרן השכל, להבדיל מהסתייגות שהיא פיליבסטר נטו, שהיא לא אומרת כלום, שגם אם היא תתקבל, לא יקרה כלום לנוסח החוק וכנראה שההסתייגות תישאר בעצמה

שגית אפיק:  היא לא משמעותית, כפי שאמרה חברת הכנסת שרן השכל

שגית אפיק:       להסכמות האלה הגיעו בכנסת ה-23 כמו שאני הבנתי אותן

קריאה: הכנסת ה-24

שגית אפיק: הכנסת ה-23

שגית אפיק:  אני עדיין בכנסת ה-23

שגית אפיק:  ההסכמות היו בכנסת ה-23 לפיהן ניתן יהיה לטעון טענת נושא חדש ביחס להסתייגות שהיא הסתייגות אמיתית, לפי הדוגמה שנתנה חברת הכנסת שרן השכל, ואז באמת גם הדיון כאן הוא דיון אמיתי

שגית אפיק:      בכנסת ה-24 תופעת הפיליבסטר תפסה תאוצה, במיוחד בזכות חבר הכנסת קרעי כאשר מ-1,000 הסתייגויות עברנו למספרים של 10,000 ומעלה

יואב קיש: אחר כך ירדנו ל-400-300

שגית אפיק: אני אסביר למה ירדתם

שגית אפיק:  אנחנו הבנו שהבעיה של הפיליבסטר היא בעיה מאוד קשה שיכולה לעצור את כל עבודת החקיקה שגם כך בכנסת ה-24 התנהלה בקושי גדול

שגית אפיק:  לכן יצאה ההנחיה

שגית אפיק:  מטרת ההנחיה הייתה לייצר הבחנה בין הסתייגויות שהן כלום, פיליבסטר טהור, והן מוגשות בעשרות אלפים כאשר אומרים שבמקום הפסיק יבוא נקודה-פסיק או במקום המילה הזו תבוא מילה שנראית כמוה

שגית אפיק:  ההנחיה נועדה לעשות דבר אחד והיא גם השיגה את זה בדיוק בגלל מה שהם אמרו עכשיו, שבמקום 10,000 הם התחילו להגיש 100 ו-200, ההנחיה נועדה לעשות הבחנה בין הסתייגויות כלום לבין הסתייגויות שבאמת אומרות משהו ושבסופו של דבר גם אולי יכולות להתקבל ולעשות איזשהו שינוי

שגית אפיק:       זו הייתה מטרת ההנחיה

שגית אפיק:  מכיוון שההנחיה בעצם יצרה תהליך מובנה שמבחין בין הסתייגויות כלום ומייצר אופציה ליושב ראש הוועדה לנהל דיונים הרבה יותר פשטניים על הסתייגויות שלא אומרות כלום, בין אם בדרך של לתת לחברי הכנסת מהאופוזיציה מספר שעות בהסכמות לדבר על ההסתייגויות שלהם ולאחר מכן לעשות הצבעה בפעם אחת, ובין אם לעשות אמנם הצבעה על ההסתייגויות אבל לחלק אותן לקבוצות ולקצר מאוד את הדיון בדרך הזאת

שגית אפיק:  כתוצאה מההנחיה הזאת הצטמצם מספר ההסתייגויות

שגית אפיק:      איפה נכנס כאן עניין הנושא החדש והמשפט שהקריא השר זאב אלקין

שגית אפיק:  מכיוון שההנחיה הזאת יצרה את אותה הבחנה בין הסתייגויות מהותיות לבין הסתייגויות שהן פיליבסטר טהור, העניין הזה חל בדיוק באותו אופן

שגית אפיק:  כמו שהוא חל על ההסתייגויות, הוא חל גם על נושא חדש להסתייגויות

שגית אפיק:  טענת נושא חדש להסתייגויות, כשיש בפנינו הצעת חוק שהיא סעיף אחד, אפשר להגיש לה 10,000 הסתייגויות אבל בסוף מדובר בסעיף אחד שבוטל ומוחזר

שגית אפיק:  זה כל העניין

יואב קיש: הוחזר ובוטל

שגית אפיק: לא משנה

שגית אפיק:  יוחזר ויבוטל, יבוטל ויוחזר

משה גפני: מחזירים את מה שהיה קודם

זאב אלקין: נתניהו גרסת 2009, זה דבר אחד

משה גפני: עם כל הכבוד, תגיש הסתייגות על נתניהו

משה גפני:  כבר נמאס לי לשמוע את זה כל הזמן

שגית אפיק: למעשה כאשר מדובר בסופו של דבר בהצעת חוק בת סעיף אחד, בעיניי כל מספר הסתייגויות שעובר את המספר התלת ספרתי, וההסתייגויות הן לא הסתייגויות מהותיות, ואמנם לא נכחתי בדיון אבל אני מבינה מהיועצת המשפטית לוועדת הכספים שההסתייגויות שהוגשו לא היו הסתייגויות קריטיות וחיוניות

שגית אפיק:  מכיוון שההנחיה מייצרת את ההבחנה הזאת לכל אורכה, בין הסתייגויות שהן פיליבסטר טהור ובמקרה הזה, כמו שאמרתי, מכיוון שמדובר בסעיף אחד, אז ברור שמספר הסתייגויות כל כך גבוה, ברור מאליו שמדובר בהסתייגויות שבסופו של דבר הן פיליבסטר

זאב אלקין: יש ויש

שגית אפיק: אין בעיה

שגית אפיק:  הגשת מספר גבוה של טענות נושא חדש בהקשר הזה, הוא בסופו של דבר גובל בשימוש לרעה

שגית אפיק:  מדובר בסעיף אחד

שגית אפיק:      לא סיימתי את דבריי

יואב קיש: סליחה היועצת המשפטית

יואב קיש:  כיוון שאני רוצה לשמוע את דבריך עד הסוף, הבא שמפריע לך ייקרא לסדר

יואב קיש:  אני לא רוצה הפרעות

יואב קיש:  היא תסיים ואני אקשיב

שגית אפיק: בכנסת ה-24 יישום ההנחיה הזאת נעשה בדרך הבאה

שגית אפיק:  יישום ההנחיה נעשה באופן כזה ואני קיבלתי מדי דיון שיחת טלפון מחבר הכנסת קרעי שבה לא אישרתי לו להגיש נושאים חדשים באופן גורף

שגית אפיק:  אושר להגיש טענת נושא חדש ביחס לנושא שבאמת היה סופר מהותי, חשוב, הסתייגות שהייתה באמת משמעותית, שהייתה לה חשיבות ולא הייתה הסתייגות כלום

שגית אפיק:  זו הייתה ההנחיה בכנסת ה-24

שגית אפיק:      אם רוצים לסגת, אני חושבת שזו הנחיה שהיא גם סבירה, היא גם עושה הגיון, היא גם עושה שכל, היא גם מייצרת בדיוק את ההבחנה שרציתי לייצר בהנחיה שכתבתי, לייצר דרך להסתייגויות מהותיות ולאפשר עליהן דיון ולא לאפשר פיליבסטר בריבוע באמצעות גם הסתייגות וגם טענת נושא חדש

שגית אפיק:      אם רוצים לחזור מזה, זו גם אפשרות

שגית אפיק:  הוועדה המסדרת עוסקת בסמכויות סדרי הבית

שגית אפיק:  אפשר לחזור לדרך הקודמת שהייתה

שגית אפיק:  הוועדה הזאת יכולה לקבל החלטה שהיא מצביעה על כל הנושאים החדשים כאחד

שגית אפיק:  אני לא ממליצה על זה

שגית אפיק:  אני חושבת שהדרך שגיבשנו בכנסת ה-24, לפיה נעשתה הבחנה בין טענת נושא חדש להסתייגות אמיתית משמעותית, ובאמת, אני אומרת לכם שלא הייתה יותר מטענת נושא חדש לחוקים מאוד ארוכים

שגית אפיק:  חבר הכנסת קרעי יעיד על כך מכיוון שהוא מדי דיון התקשר אלי וביקש לטעון חמש טענות נושא חדש והוא לא קיבל את זה מאף יועץ משפטי באף ועדה

שגית אפיק:  זה היה הנוהג שנהגנו לפיו

שלמה קרעי: אפילו לא נושא חדש אחד

שגית אפיק: נכון

שגית אפיק:  לפעמים גם לא נושא חדש אחד כאשר כל ההסתייגויות היו פיליבסטר

שלמה קרעי: הסתייגות, רק אם היא מתקבלת, אפשר לטעון עליה נושא חדש

שגית אפיק: לא, לא רק אם היא מתקבלת

שגית אפיק:  זה לא קשור להתקבלות

שגית אפיק:  זה קשור למהות

שגית אפיק:  זה לא קשור לשאלה אם היא תתקבל או לא תתקבל

שגית אפיק:  זה קשור למהות משום שאם הסתייגות מהותית שהיא נושא חדש תתקבל, יש כאן בעיה, בעיה שיכולה להגיע עד כדי פגם בהליך החקיקה

שגית אפיק:  אם יש נושא חדש על פיליבסטר, זה פשוט פיליבסטר נוסף על ההסתייגות

זאב אלקין: אפשר שאלה?     

יואב קיש: משפט שאלה כי אני רוצה לומר כמה מילים

זאב אלקין: שגית, הטענה הכללית היא ברורה

זאב אלקין:  אנחנו הרי לא יודעים מה מתקבל במליאה ומה לא מתקבל ואנחנו גם לא בוחני כליות ולב של כל מי שהגיש הסתייגות, לאיזו מטרה הוא הגיש

זאב אלקין:  גם אף אחד כאן לא הגיש אלפי הסתייגויות

זאב אלקין:  אני אביא שתי דוגמאות

יואב קיש: לא

יואב קיש:  סליחה שאני עוצר אותך

בועז טופורובסקי: סתימת פיות

יואב קיש: כן

יואב קיש:  סתימת פיות, תגיד עד מאה

יואב קיש:  אחרי מה שעשיתם כאן, זה סתימת פיות

יואב קיש:  אני רוצה לומר לך דבר מאוד פשוט, זאב

יואב קיש:  אני הבנתי היטב את דבריה של היועצת המשפטית

יואב קיש:  אני גם אומר לך שאם היה כאן חוק של אולי 20 עמודים והיית בא אלי עם שבעה נושאים חדשים על הסתייגויות, הייתי אומר אולי

זאב אלקין: זאת שאלת נושא

יואב קיש: אני אגיד לך מה אני עושה

יואב קיש:  אני לא מחליט עכשיו

יואב קיש:  השעה עכשיו היא 15:20

יואב קיש:  אני יוצא לחצי שעה הפסקה

יואב קיש:  ניפגש בשעה 15:50

יואב קיש:  אני מבקש ממך להתייעץ עם חבריך מהאופוזיציה ולשמוע את שגית

יואב קיש:  כשנחזור אני אשמע את עמדתכם ובהתאם לזה ניקח החלטות

יואב קיש:       תודה רבה

יואב קיש:  הישיבה יצאה להפסקה עד 15:50

משה גפני: אנחנו מחדשים את הישיבה בוועדת כספים

יואב קיש: בוועדת כספים הישיבה מתחדשת

יואב קיש:  הישיבה כאן תתכנס בשעה 15:50

יואב קיש: אני מחדש את הישיבה

יואב קיש:      אלקין, האם גיבשתם איזו החלטה?     

זאב אלקין: זה לא עניין של לגבש החלטה כי אי אפשר לגבש

זאב אלקין:  אני יכול לומר משהו אחד, מה שאני מציע כאיזושהי פשרה זמנית לצורך הדיון הזה בלבד

זאב אלקין:  אמנם הגשנו בקשות לנושא חדש

בועז טופורובסקי: אני רוצה להסביר לך למה זה לא נושא חדש

זאב אלקין: לפני שתסביר לנו מה זה נושא חדש, אני התייחסתי להצעות מהותיות ולא להצעות שנועדו לתפארת המליצה

זאב אלקין:       אני מציע אדוני יושב ראש הוועדה המסדרת ואדוני יושב ראש ועדת הכספים, גם בה משך לדברים ששגית אמרה, אני מוכן לצמצם את הטענות שלי רק לשני נושאים שהם הכי מובהקים ועליהם נקיים כאן את הדיון

יואב קיש: אני אומר בצורה פשוטה מה הולכת להיות עמדת הוועדה הזו בנושא

יואב קיש:  לא כמו שאמרת פשרה זמנית רק לנושא הנ"ל אלא התנהלות למדיניות לכל אורך החקיקה מפה ועד שמישהו אחר יחליף אותי או עד שיהיו הנחיות ברורות מהייעוץ המשפטי שהן ספציפיות לנושא זה

יואב קיש:  זו העמדה שלי כיושב ראש הוועדה

זאב אלקין: אבל יש תקנון

יואב קיש: בוודאי

יואב קיש:  אני אומר בצורה מאוד ברורה שאני לא אתן לקואליציה לרמוס את האופוזיציה ולנצל את הסעיף הזה כדי למחוק את ההסתייגויות של האופוזיציה

יואב קיש:  בסדר? זה אני אומר בצורה מאוד ברורה

יואב קיש:  היו טענות מחברי קואליציה שכמו שהאופוזיציה עושה את זה, אז אנחנו כקואליציה ננצל את זה ככלי אבל זה לא יהיה

יואב קיש:  מצד שני, אני גם לא רוצה לאפשר לחברי אופוזיציה להכניס נושאים חדשים בכל מיני הסכמות עם קואליציה על הראש של חברי אופוזיציה אחרים

יואב קיש:       לכן אני אומר לך כבר עכשיו שבאופן גורף אני הולך לאשר כל מצב שבו חבר אופוזיציה יגיש טענת נושא חדש כלפי חבר אופוזיציה אחר בהחלטה אחת על כל ההחלטות שיהיו

יואב קיש:  זה הדבר הראשון

יואב קיש:      אבל, וגם כאן אני שם הסתייגות, מכיוון שאנחנו מכירים את הבית הזה ויכול להיות שפתאום יגידו שהקואליציה הלכה לאיזו סיעה מסוימת באופוזיציה, ביקשה ממנה לעשות נושא חדש על כל ההסתייגויות, אז גם לזה אני לא אתן יד

יואב קיש:  אני אומר לך בצורה ברורה שאני לא אלך להשתמש בזה ככלי לרעה, לניגוח ולפגיעה בהסתייגויות

יואב קיש:      מצד שני, אני אגיד לך איפה אני חולק על הניתוח שלך כרגע

יואב קיש:  אתה אמרת שאם אני עוסק בנושא חדש בהסתייגות מהותית, אזי זה לגיטימי

יואב קיש:  אני אומר לא

יואב קיש:  למה? כי נושאים מהותיים, גם כשיש לך סעיף אחד, אתה יכול לייצר בין 50 ל-100 ובצדק ולכן מצביעים על נושאים מהותיים

יואב קיש:  אבל אין נושאים חדשים על כל הסתייגות ולכן אני לא הולך לעסוק בזה

שרן השכל: אתה אומר על כל סעיף

יואב קיש: על כל הסתייגות

יואב קיש:  לא סעיף

יואב קיש:  אני אומר בצורה גורפת

יואב קיש:  כדי לא לפגוע בחברי אופוזיציה אנחנו נקבל את טענתם של חברי האופוזיציה על נושאים חדשים, נעשה הצבעה אחת על העניין הזה על כל הנושאים

בועז טופורובסקי: אני לא מקבל את זה

יואב קיש: אתה יכול לא לקבל

בועז טופורובסקי: אתה לא יכול ללכת נגד ולדרוס אותי

בועז טופורובסקי:  הוא מבקש נושא חדש על הסתייגות שלי ואתה אומר אני דורס אותך, אני אבטל לך את ההסתייגות

בועז טופורובסקי:  אתה מתעלם מההסתייגות שלי

יואב קיש: נכון

יואב קיש:  אני מקבל את טענתו

בועז טופורובסקי: אני לא מקבל את זה

יואב קיש: כך אני מצביע

בועז טופורובסקי: אני לא מקבל את זה

בועז טופורובסקי:  לפי התקנון אין לך סמכות והיועצת המשפטית אמרה שאין לך סמכות

יואב קיש: היא אמרה שאפשר

בועז טופורובסקי: חייב להיות דיון

יואב קיש: אני עוצר את הדיון

יואב קיש:  אלקין הגיש הצעות

שרן השכל: שנייה

יואב קיש: לא, לא שנייה

יואב קיש:  אני לא מנהל על זה דיון

יואב קיש:  אני מתנצל, אני לא מקיים על זה דיון 

שרן השכל: אתה לא נותן לנו להשיב לטענה שלך

יואב קיש: אני נותן לך עכשיו דקה כי אנחנו לא מקיימים על זה דיון

שרן השכל: הטענה שלך היא שעל חוק עם סעיף אחד, לא יכול להיות שיהיו כל כך הרבה נושאים חדשים

שרן השכל:  בגלל זה ענין המהות הוא גם קשור להגשת הסעיפים

שרן השכל:      אני אזכיר לך את החוק שאני הגשתי שאתה עבדת עליו, חוק התקשורת

שרן השכל:  החוק שאני הגשתי היה בסך הכול שלושה סעיפים

שרן השכל:  אתה זוכר כמה טיעונים לנושא חדש היו רק בעניין הצעת החוק הזו? המון

יואב קיש: ניקח את המקרה שלך

יואב קיש:  את יודעת למה את טועה? הנוסח שהעברנו בקריאה ראשונה אכן היה שונה מהותית מהנוסח של הטרומית

שרן השכל: אבל הוא התקבל

יואב קיש: נכון ולכן אין טענת נושא חדש

שרן השכל: אבל עכשיו אתה לא יודע אם זה יתקבל או לא במליאה

יואב קיש: טענת נושא חדש היא רק בין ראשונה לשנייה ושלישית

שרן השכל: אבל אתה לא יודע אם ההסתייגות תתקבל במליאה או לא

יואב קיש: אבל לא הייתה הסתייגות

יואב קיש:  את שמת נושא אחד בטרומית, הנושא של קריאה ראשונה היה שונה לחלוטין אבל זאת הייתה קריאה ראשונה

יואב קיש:  לכן כל מה שאמרת לא רלוונטי אבל תודה

שרן השכל: אתה אומר שבין קריאה ראשונה לשנייה, כאן יש הבדלים?     

יואב קיש: בוודאי

יואב קיש:  אני אומר שוב את מה שאמרתי בעיקר לחברי הכנסת החדשים

שרן השכל: אתה קובע כאן תקדים מסוכן

שרן השכל:  כשאתה תבוא עם הצעת חוק עם סעיף אחד ותרצה לשנות, לא יוכלו לטעון נושא חדש

יואב קיש: עשיתם את זה

יואב קיש:  תשאלי את שלמה קרעי

שלמה קרעי: לנו לא נתנו להגיש טענת נושא חדש על הסתייגות בכלל, רק אם ההסתייגות התקבלה בוועדה

בועז טופורובסקי: היועצת המשפטית אמרה שזה לא נכון

ינון אזולאי: לא

ינון אזולאי:  היא לא אמרה שזה לא נכון

שלמה קרעי: לא על הסתייגויות

שלמה קרעי:  על שינויים שעשיתם בחוק

יואב קיש: על הניסוח

יואב קיש:  לא על הסתייגויות

שרן השכל: בסך הכול ביקשנו שני טיעונים לנושא חדש

יואב קיש: אני עונה לך

יואב קיש:  אני מסכם וזה מה שהולך להיות

יואב קיש:  כל הטענות לנושא חדש, הן רק אחרי קריאה ראשונה

יואב קיש:  הן לא בין טרומית לקריאה ראשונה

יואב קיש:  אני רוצה שזה יהיה ברור

זאב אלקין: זה תמיד כך

זאב אלקין:  זה תקנון

יואב קיש: בסדר

יואב קיש:  היא חשבה אז שהחלפנו בין טרומית לזה, אז זה לא רלוונטי למה שנעשה אז בחוק התקשורת

יואב קיש:       דבר שני

יואב קיש:  אני רוצה לומר בצורה מאוד ברורה

יואב קיש:  טענות לנושא חדש לשינויים בטקסט בין קריאה ראשונה לשנייה ושלישית, בוודאי יידונו כאן בוועדה באופן טבעי

יואב קיש:  כך צריך להיות

יואב קיש:       שגית, עד שתוציאו נוהל ברור לנושא הזה – ואני כן מבקש נוהל ברור לאור מה ששמעתם כאן היום – אני לפחות לדיון הזה כן מחליט על האירוע כמו שאני חושב שראוי לו

יואב קיש:  הציע השר זאב אלקין לצמצם לשני נושאים

יואב קיש:  אני לא מוכן ואני תכף אסביר למה

יואב קיש:      אני אגיד לך איפה אני קצת חולק על ההסבר שלך

יואב קיש:  את הסתכלת על נושא הסתייגות מהותית

יואב קיש:  הסתייגויות מהותיות יש גם 100

יואב קיש:  אפילו בסעיף אחד אפשר להגיש 100 הסתייגויות ואז אפשר תיאורטית להגיש 100 נושאים חדשים על ההסתייגויות

שגית אפיק: כשאתה שם 100 נושאים חדשים, אתה הופך את זה לפיליבסטר

יואב קיש: ברור

יואב קיש:  נכון

שגית אפיק: זה הופך לשימוש לרעה

יואב קיש: נכון

יואב קיש:  גם כשיש חוק של סעיף אחד

יואב קיש:  אם היית בא ואומר, זאב, אני מוכן ורוצה הצבעה אחת עניינית, הייתי הולך איתך

שגית אפיק: הוא אומר לך שניים

יואב קיש: לא

יואב קיש:  אני לא רוצה שניים כי בשניים הוא נותן פתח, כי הרי מה הוא עושה בשניים? הוא קודם כל אומר שזה זמני ורק לנושא הנ"ל

יואב קיש:  לא מקובל עלי

שרן השכל: אתה קובע כאן תקדים

יואב קיש: אני לא מייצר סכסוך

יואב קיש:  אני אומר את המדיניות שלי

שרן השכל: תזכור את זה אחר כך

בועז טופורובסקי: מה זאת המדיניות שלך?     

משה גפני: הטיעון שלו מובן לי

משה גפני:  אני מכיר אותו בעל פה

משה גפני:  אנחנו הרי חברים טובים

משה גפני:  הוא אומר שזה סעיף אחד, כמו שאת אמרת קודם, אז אני מצמצם את זה לשניים

יואב קיש: ועכשיו על כל סעיף בכל חוק הוא יביא לי שניים

יואב קיש:  לכן אני לא מקבל את זה

יואב קיש:  לכן אני אומר בצורה פשוטה שאני מנהל כאן מדיניות בה אני אומר – וגם זה חשוב לומר – שאני לא אתן לקואליציה להשתמש בכלי הזה כדי לפגוע באופוזיציה

בועז טופורובסקי: מעולה וחשוב, אבל אתה לא יכול לפעול בניגוד לתקנון

בועז טופורובסקי:  אין לך סמכות לפעול בניגוד לתקנון

בועז טופורובסקי:  התקנון אומר בפירוש והיועצת המשפטית הסבירה ואתה הולך נגד התקנון

יואב קיש: לא, אני לא הולך נגד

בועז טופורובסקי: אם אתה רוצה לנהל כך את החוק של הפיצולים, סבבה

בועז טופורובסקי:  רק שיירשם בפרוטוקול שאתה פועל בניגוד לתקנון

יואב קיש: בועז, אתה לא מתפרץ יותר

יואב קיש:  אני אומר בצורה ברורה שלגבי הדיון היום הגישו 7 טענות לנושא חדש על הסתייגויות של האופוזיציה כשברור לי לחלוטין שמשמעותן פיליבסטר כי מדובר בסעיף אחד פשוט ואין בו שום מורכבות של חוק

יואב קיש:  יותר מזה, זה הליך שכולו אופוזיציוני

יואב קיש:  אין כאן שום מעורבות של הקואליציה באירוע הזה

יואב קיש:  יכול להיות שאכן לפעמים יש כאן אי הסכמה בין סיעה כזו לסיעה אחרת באופוזיציה

יואב קיש:  כדי שלא תהיה דריסה של קואליציה וחלק מסיעות האופוזיציה, של סיעות אחרות באופוזיציה, יכול להיות מצב לפיו אני בעצם משתף פעולה עם בועז טופורובסקי להעביר איזושהי הסתייגות שלו ולמעשה בגלל זה אלקין רוצה למנוע אותה, ואז אני אקבל את ההסתייגות שלו ויוצר כאן אירוע שפגעתי בזאב באופוזיציה

יואב קיש:      על מנת להסיר ספק, בוודאי במקרה זה שעדיין אין בהירות לגבי הנוהל כפי שיהיה, אני אמרתי שאני הולך באופן גורף ובהצבעה אני מבקש מחברי הקואליציה לתמוך בכל הבקשות לנושאים חדשים של חברי האופוזיציה

יואב קיש:  לכן את המקרה הזה של פגיעה בזאב אלקין כי הוא מעלה טענה אמיתית, אנחנו מקבלים

בועז טופורובסקי: יופי שאתה מסכים עם זאב אלקין אבל באמירה הזאת אתה פוגע בי

יואב קיש: ראיתי שאלקין אמר לך

בועז טופורובסקי: לא

בועז טופורובסקי:  אלקין לא אמר לי כלום

בועז טופורובסקי:  אתה פוגע בי

בועז טופורובסקי:  בוא נעשה דיון על זה

בועז טופורובסקי:  אתה בטח לא יכול לעשות דבר כזה בלי דיון

יואב קיש:  זאב, אם אתה מוכן לרדת לאחת ולנמק אחת, אני מוכן לאחת

יואב קיש:  אם לא, אז לא

זאב אלקין: אי אפשר להצביע על משהו בלי דיון

יואב קיש: יש לך שלוש דקות לנמק אותו

זאב אלקין: לא

זאב אלקין:  יש חברי כנסת שיכולים להתבטא

יואב קיש: לא, מה פתאום?     

בועז טופורובסקי: למה לא?      

יואב קיש: בנושא חדש?      

בועז טופורובסקי: אתה גם מוריד את הנושאים החדשים, אתה גם דורס, אתה גם אומר איך אתם תצביעו ואתה גם הולך נגד התקנון ונגד היועצת המשפטית ואומר שלא יהיה דיון

בועז טופורובסקי:  אם כך אתה רוצה להעביר את חוק הפיצול, אני אומר שההעברה הזאת היא נגד התקנון ולא חוקית

יואב קיש: זאב, אני מוכן לקבל דיון אחד על הצעה אחת שאתה רוצה

יואב קיש:  מצדי תנמק את כל ההצעות שלך

יואב קיש:  יש לך חמש דקות לנמק את כל ההצעות שלך

יואב קיש:  אחר כך בועז טופורובסקי יתייחס

יואב קיש:  לאחר מכן נצביע

בועז טופורובסקי: אני דורש דיון על הנושא הזה

קריאה: בועז, למדנו מהטובים ביותר

בועז טופורובסקי: אני למדתי מכם

יואב קיש: אין דיון

בועז טופורובסקי: גם כאן אתה הולך נגד התקנון?     

יואב קיש: אין דיון

יואב קיש:  בועז, אני קורא לך לסדר פעם ראשונה

יואב קיש:  אתה מפריע

בועז טופורובסקי: תקרא

יואב קיש: אל תפריע יותר

בועז טופורובסקי: אתה הולך נגד התקנון ונגד היועצת המשפטית

יואב קיש: אתה לא בזכות דיבור

יואב קיש:  בועז, אתה לא בזכות דיבור

יואב קיש:  אני רציתי לתת לך זכות דיבור

יואב קיש:  בועז, אני קורא לך לסדר פעם שנייה

יואב קיש:  אני מבקש להפסיק

בועז טופורובסקי: אני לא מבין על מה

יואב קיש: אתה לא תבין

יואב קיש:  אתה תהיה בשקט

בועז טופורובסקי: על מה אני אהיה בשקט? מה, אתה בא שלי?     

יואב קיש: לא

יואב קיש:  אתה מפריע לדיון

יואב קיש:  אני לא בא שלך

יואב קיש:  אתה מפריע לדיון

בועז טופורובסקי: אתה אומר שאתה לא מקבל את התקנון

יואב קיש: בועז, אני קורא לך לסדר פעם שלישית

יואב קיש:  אתה יוצא החוצה ל-10 דקות

בועז טופורובסקי: בסדר

שרן השכל:  מי ינמק?     

בועז טופורובסקי: אני לא מקבל

יואב קיש: אני יודע שאתה לא מקבל אבל אתה מפריע לדיון ואתה מנסה לפגוע בהתנהלות הדיון

יואב קיש:  אתה תהיה בחוץ 10 דקות

שלמה קרעי: בועז, בינתיים תמצא איזה אולם ריק ותצביע לבד פה אחד

יואב קיש: 10 דקות, בועז חוזר

יואב קיש:  אני אומר שוב שברור לי וברור לכולם כאן שמדובר בכלי אופוזיציוני לפיליבסטר שלא ניתן לנו כאופוזיציה בכנסת הקודמת

יואב קיש:  הנה, אני אומר את זה בצורה הכי ברורה

יואב קיש:  זו המסקנה של הדיון הזה

יואב קיש:  הנה, אני אומר את זה גם לך, שגית

יואב קיש:  מדובר בכלי אופוזיציוני שלנו, כשהייתי באופוזיציה בכנסת ה-24, לא ניתן להשתמש בו

קריאה: אז למה אנחנו נותנים אותו? כך היה, כך ימשיך להיות

קריאה:  מה הבעיה?          

מיכל מרים וולדיגר: יואב, לא אמרנו שנלמד מהם איך לשלוט? אמרנו שנלמד מהם

יואב קיש: לא

יואב קיש:  אני אומר לך למה אני נותן

יואב קיש:  ראשית, אני מצפה מהייעוץ המשפטי שינהג ויוציא נוהל ברור שמה שהיה בכנסת ה-24 צריך לחול – בוודאי, אם הקואליציה רוצה לנהוג אחרת – בהמשך

יואב קיש:  מהדברים שלך ראינו שגם אכן בכוונה לעומת ההבנה יש פערים ואני מבקש לחדד את זה

יואב קיש:      מצד שני אנחנו באמצע דיון ועוד לא קיבלנו את ההנחיות המסודרות כפי שהיה בכנסת ה-24 ואני אומר לכם כקואליציה שנעשה בדיוק את אותו דבר

יואב קיש:  אבל אין לי את זה כרגע ולכן אני מנסה למצוא מתווה

קריאה: הם עשו את זה בלי ייעוץ משפטי

גלית דיסטל אטבריאן: היה להם את זה בלי ייעוץ משפטי

יואב קיש: דרך אגב, אני רוצה לדעת כמה הגישו

יואב קיש:  מי החברים שהגישו? מתן כהנא ואלקין וינון אזולאי

יואב קיש:  כמה היו לך?     

משה גפני: שבע

עאידה תומא סלימאן: אפשר לומר משפט אחד?     

יואב קיש: כן, כמי שהייתה באופוזיציה אז ותהיה באופוזיציה גם עתה

עאידה תומא סלימאן: הכי מנוסה באופוזיציה

עאידה תומא סלימאן:  עקבית

עאידה תומא סלימאן:  אני רציתי לשאול בעניין הייעוץ המשפטי ובעניין של טענות בתוך האופוזיציה נגד ההסתייגויות של האופוזיציה

עאידה תומא סלימאן:  אני חושבת – ושגית, חשוב לי לשמוע אותך – שאי אפשר לאסור את זה באופן גורף

שגית אפיק: נכון

שגית אפיק:  אני הסברתי את זה קודם

עאידה תומא סלימאן: כי אני רוצה להדגיש את זה

עאידה תומא סלימאן:  בסופו של דבר האופוזיציה היא לא הומוגנית לגמרי

עאידה תומא סלימאן:  אני רוצה לשמור לעצמי את הזכות

יואב קיש: אלקין, הדבר האחרון שאני רוצה לעשות זה לסכסך את האופוזיציה בתוך האופוזיציה

יואב קיש:  לכן אני הולך לעשות טיפה שונה כי אני ממש לא רוצה להיות באירוע הזה שאני מסכסך אופוזיציה בתוך אופוזיציה

עאידה תומא סלימאן: עשית את זה נהדר בקדנציה הקודמת

יואב קיש: אני כן מסכים עם דבריך, אלקין, שכל החלטה שניקח כאן היא תהיה זמנית עד שיהיה נוהל מסודר מהייעוץ המשפטי

ינון אזולאי: לא תקדימית

יואב קיש: לא תקדימית ולא מלמדת על כלום

יואב קיש:  מכיוון שאלקין, אתה הגשת את כל הבקשות לנושא חדש, לדעתי כל השבע הן שלך, אני אתן לך עכשיו אפשרות לנמק

זאב אלקין: ביחד

זאב אלקין:  שלי ושל מיכאל ביטון

יואב קיש: אני אתן לך עכשיו לנמק את הכול

שגית אפיק: אתה מתכוון שזה לא שלו כי הוא שר אלא של הסיעה

יואב קיש: של הסיעה

יואב קיש:  לאחר מכן אנחנו נפנה להצבעה בהתאם לנימוקיך ונראה מה תחליט הקואליציה

יואב קיש:  תבחר על מה אתה רוצה שנתמקד

יואב קיש:  יש לך ארבע דקות לנמק

זאב אלקין: אתה לא פותח דיון

יואב קיש: לא, לא פותח דיון

קריאה: זה בסדר לעשות הצבעה בלי דיון?     

יואב קיש: אין דיון

יואב קיש:  לא היה מעולם

יואב קיש:  נושא חדש, לא היה דיון

זאב אלקין: ודאי שהיה

זאב אלקין:  הייתי יושב ראש ועדת הכנסת

יואב קיש: גם אני הייתי

יואב קיש:  לא היה

זאב אלקין: ניהלתי כאן לא מעט דיונים

יואב קיש: עוד דבר

יואב קיש:  אם ההסתייגות מתקבלת, במידה ותתקבל הסתייגות בוועדה, בוודאי שניתן לטעון עליה נושא חדש

זאב אלקין: זה כבר מאוחר

זאב אלקין:  היא כבר התקבלה

יואב קיש: אבל אז תטען עליה נושא חדש

זאב אלקין: התקנון אומר אחרת

שגית אפיק: זה נכון אבל צריך לתקן את התקנון

שגית אפיק:  יכול להיות שזה התיקון הכי נכון לעשות

זאב אלקין: כרגע התקנון אומר אחרת

זאב אלקין:  בדיוק הפוך

יואב קיש: אני אומר בצורה ברורה, מכיוון שהדבר כאן, כמו שאמרתי, יכול לפגוע בין האופוזיציה לאופוזיציה, אני עושה משהו שלא יהווה תקדים ולא יהווה שום דבר

יואב קיש:  אני נותן לך לנמק את ההסתייגויות שלך

יואב קיש:  יש לך ארבע דקות

זאב אלקין: לא הסתייגויות אלא נושא חדש

יואב קיש: נושא חדש

יואב קיש:  התחיל הזמן שלך

זאב אלקין: שנית

זאב אלקין:  למיטב הבנתי, ושגית כאן, אולי אני טועה, אני לא מכיר סיטואציה שבה מצביעים על משהו וחברי כנסת שצריכים להצביע לא יכולים להביע את דעתם בדיון ולנסות לשכנע

מיכל מרים וולדיגר: לא היה דבר כזה?     

זאב אלקין: אני לא מכיר נוהל כזה שאחד מציג, שני עונה ואז מצביעים

מיכל מרים וולדיגר: הוא לא היה בכנסת

מיכל מרים וולדיגר:  הוא לא ראה את ההתנהלות בכנסת

יואב קיש: אתם מפריעים לארבע הדקות של השר אלקין לנמק

יואב קיש:  הוא באמצע נימוק

זאב אלקין: אני אשמח לקבל תשובה משגית

יואב קיש: יש כאן את הסמכות הכי בכירה וזו היועצת המשפטית של הכנסת

זאב אלקין: אפשר לקיים את הדיון בלי לתת לחברי כנסת שאמורים להצביע?     

יואב קיש: הוא מנמק עכשיו במשך ארבע דקות

יואב קיש:  את לא עונה לו

זאב אלקין: שאלתי שאלה

יואב קיש: אחר שתסיים את הזמן שלך, היא תענה לך

זאב אלקין: לא

זאב אלקין:  עוד לפני הזמן שלי

יואב קיש: לא

יואב קיש:  אתה התחלת

יואב קיש:  היא תענה לך אחר כך

יואב קיש:  קיבלת זמן לנמק, בבקשה תנמק

זאב אלקין: שוב, זה שונה

זאב אלקין:  אם אני יודע שחברי סיעתי אחר כך יוכלו לדבר גם הם, אני אדבר על חלק והם ידברו על חלק

שגית אפיק: ממה שאני מכירה, בטענת נושא חדש טוען הטוען את טענת הנושא החדש, משיב לו מי שנגד טענת הנושא החדש, לפעמים זה יושב ראש הוועדה, במקרה שלכם אולי זה חבר הכנסת שהגיש

זאב אלקין: כרגע הרחיקו אותו

שגית אפיק: יצטרכו להחזיר אותו

יואב קיש: אמרתי לו לחזור

יואב קיש:  אפשר להחזיר את בועז

יואב קיש:  תגידו לבועז לחזור ואני אתן לך את ארבע הדקות

שגית אפיק: נשמע את עמדת הייעוץ המשפטי אף שאינה מחייבת בעניין טענת נושא חדש

זאב אלקין: חברי כנסת רוצים להתבטא

יואב קיש: אין דיון בנושא

יואב קיש:  אין דיון

זאב אלקין: אפשר למנוע מחברי כנסת להתבטא? הם רוצים להתבטא בנושא

יואב קיש: יש טוען, יש עונה ויש הצבעה

יואב קיש:  למה על כל הסתייגות אין דיון? כל חברי הכנסת, שיתחילו דיון

יואב קיש:  בבקשה

יואב קיש:  הזמן שלך רץ

זאב אלקין: תודה רבה

משה גפני: עשית יפה את משיכת הזמן

זאב אלקין: למדתי ממורים טובים

יואב קיש: בועז, אתה יכול לענות לו אם אתה רוצה

יואב קיש:  או שיושב ראש הוועדה יענה

שגית אפיק: הוא טוען טענת נושא חדש

שגית אפיק:  כיוון שזו הסתייגות שלך, אתה יכול לענות לו

בועז טופורובסקי: ברור

בועז טופורובסקי:  חשוב

בועז טופורובסקי:  רק אני?     

קריאה: רק אתה

סימון דוידסון: למה הנושא של הנושא החדש לא מופיע אצל חברי הכנסת?     

יואב קיש: דוידסון, אתה מפריע לשר אלקין לדבר

סימון דוידסון: שיראו על מה מדובר

קריאה: אתה שומר על איכות הסביבה?     

יואב קיש: חברים, אתם מפריעים לאלקין ואני נלחם על זכותו לדבר

יואב קיש:  אמרתי, אופוזיציה, לא להפריע לאופוזיציה

משה גפני: האמת היא שאלקין לא יכול לנמק

משה גפני:  הוא שר בממשלה

קריאה: אבל הוא חבר כנסת

ארבל אסטרחן: גם שר יכול לבקש נושא חדש

משה גפני: הוא מבקר כשר?     

ארבל אסטרחן: הוא מבקש כשר וכחבר כנסת וזה לא משנה

קריאה: הרב גפני, הוא גם חבר כנסת

שגית אפיק: הסתייגות הוא לא יכול להגיש אבל נושא חדש, הוא יכול לטעון

זאב אלקין: בוודאי שכן

משה גפני: השר אלקין, תנמק

ינון אזולאי: גפני לא ידע כי אף פעם הוא לא היה שר

שגית אפיק: על איזה הסתייגויות בחרת לדבר?     

יואב קיש: זאב, אני רואה שלא אכפת לך שהזמן שלך עובר

זאב אלקין: לא

זאב אלקין:  אני לא מצליח לדבר

יואב קיש: בבקשה

יואב קיש:  תדבר

גלית דיסטל אטבריאן: יואב, תתחיל למדוד

גלית דיסטל אטבריאן:  ארבע דקות התחילו עכשיו

גלית דיסטל אטבריאן:  אלקין, דבר

יואב קיש: לא

יואב קיש:  הם התחילו לפני דקה ו-40

זאב אלקין: אני רוצה להתייחס למספר הסתייגויות כי באמת במסגרת הזמן שנתת לי אני לא אוכל להתייחס לכל השאר

זאב אלקין:      קודם כל, אני אביא דוגמה ואז יהיה ברור למה אני מתכוון כשדיברתי כאן על הסתייגויות מהותיות

יואב קיש: אנחנו מדברים על נושא חדש

זאב אלקין: על זה אני מדבר

זאב אלקין:  למה ההסתייגות הזאת בעיניי היא נושא חדש

זאב אלקין:  אני מדבר על הסתייגות מספר 206

זאב אלקין:  בהסתייגות הזאת מציעים המסתייגים להוסיף את הדבר הבא: שיושב ראש הכנסת ממונה על ביצוע חוק זה והוא רשאי, באישור ועדת הכנסת, להתקין תקנות בכל הנוגע לביצועו וכן להורות בנוגע להתפלגות חברי כנסת מסיעותיהם

זאב אלקין:      זאת אומרת, מה שמציעים המסתייגים כאן זה למעשה להעביר חלק גדול מאוד מהסמכות של הטיפול בנושא של ההתפלגות, במקום החוק הראשי, ליושב ראש הכנסת שבאישור ועדת הכנסת יוכל בתקנות לקבוע מגבלות כאלה או אחרות על ההתפלגות

זאב אלקין:  זה שינוי דרמטי

זאב אלקין:  הוא בכלל לא קשור לנושא המרכזי של החוק ולאיזה כמות חברי כנסת מותר ואם יש דוגמאות של נושאים חדשים, בעיניי זו דוגמה מובהקת לנושא חדש

זאב אלקין:  לכן בוודאי זה מתבקש

זאב אלקין:      אני אתן לכם דוגמה אחרת שבעיניי גם היא לא פחות מובהקת למה זה נושא חדש

בועז טופורובסקי: סיבך לגמרי

בועז טופורובסקי:  דבר עוד כי אין לי מושג איך להגן על ההסתייגות הזאת

בועז טופורובסקי:  אני חושב על זה

בועז טופורובסקי:  יושב ראש שיתקין תקנות? אני מצטער, דווקא את ההסתייגות הזאת בחרת? זה באמת נושא חדש

זאב אלקין: אתם רואים למה צריך דיון? אפשר לשכנע

יואב קיש: אני מסכים

יואב קיש:  הכול נושא חדש

יואב קיש:  אתה שכנעת

עאידה תומא סלימאן: אתה רואה עד כמה הם לא מתואמים

יואב קיש: לא אמרתי שהם מתואמים

יואב קיש:  מסוכסכים

זאב אלקין: הנושא השני אליו רציתי להתייחס הוא הסתייגות מספר 236

זאב אלקין:  תוספת שמבקשת ההסתייגות: ראש ממשלת ישראל אישר כי הם יכולים להתפלג

זאב אלקין:  זאת אומרת, כאן מועברת סמכות ההתפלגות לידי ראש הממשלה שבלי אישור שלו זה לא יכול לעבור

זאב אלקין:  זה בוודאי לא החוק המקורי שמדבר על ההתפלגות

זאב אלקין:  יש פה שינוי מהותי דרמטי שהוא לא קשור בכלל לעניין המספרי שבזה מטפל החוק

זאב אלקין:  לכן זה נושא חדש

זאב אלקין:      כדי למקד את הדיון ולשכנע, אני כאמור מסיר את בקשתי לנושא חדש על חמשת הנושאים האחרים ומשאיר רק את השניים האלה כבקשה לנושא חדש

יואב קיש: תודה רבה

יואב קיש:  בועז, יש לך ארבע דקות להסביר

בועז טופורובסקי: איך אני אמלא אותן?      

יואב קיש: אתה יכול לסיים לפני בבקשה

בועז טופורובסקי: אני מוחא בצורה נחרצת על הרעיון והרצון להכריז על ההסתייגויות האלה כעל נושא חדש

בועז טופורובסקי:  אני קודם כל מודה לשר וחבר הכנסת אלקין על כך שהוא הסיר את טענות נושא חדש משאר ההסתייגויות כי הייתי צריך גם לקרוא אותן

זאב אלקין: אולי יש סיכוי שוועדת הכספים תאשר אותן עכשיו, אחרי שתדון

בועז טופורובסקי: יכול להיות

בועז טופורובסקי:  אם כן, בוא נעבור תחילה להסתייגות מספר 206 שאומרת משהו שהוא מאוד מאוד חשוב

בועז טופורובסקי:  אנחנו מדברים על זה שיושב ראש הכנסת יהיה זה שממונה על ביצוע החוק שמדבר על התפלגות סיעה בכנסת, שזה הגיוני, אבל באישור ועדת הכנסת יוכל להתקין תקנות והוראות בנוגע להתפלגות חברי כנסת

בועז טופורובסקי:  הרי זה ברור שאם יש הסכמה של ועדת הכנסת, יש הגיון בזה שיושב ראש הכנסת יוכל לקבוע הוראות שיהיו מחייבות

יואב קיש: עזוב את ההבדל

יואב קיש:  דבר על למה זה לא נושא חדש

יואב קיש:  זאת מהות הדיון

קריאה: הוא לא יודע

יואב קיש: אתה צריך להסביר מדוע זה לא נושא חדש

יואב קיש:  הוא מנמק הסתייגות

יואב קיש:  את זה עושים בוועדת כספים

קריאה: הוא מאלתר

בועז טופורובסקי: אני רק מתחיל

עאידה תומא סלימאן: בועז, אתה יכול להגיד השתכנעתי ממה שאמרתם?     

יואב קיש: בועז, יש לי אליך הצעה

יואב קיש:  הנושא החדש השני שטען השר אלקין עליו, זאת הסתייגות שאומרת שראש הממשלה יחליט אם מותר או לא להתפטר לסיעה

יואב קיש:  תסביר לי למה זה לא נושא חדש

יואב קיש:  למה זה היה כחוט השני במערכת החקיקה ולמה אתה חושב שזה לא נושא חדש

בועז טופורובסקי: למה אתה עושה לי את זה? חכה

בועז טופורובסקי:  אני עדיין ב-206

בועז טופורובסקי:  אני עדיין מנסה להבין מה אני קורא

בועז טופורובסקי:  אתה צודק, אני לא אסביר את ההסתייגות אבל זה ברור שזה לא נושא חדש

בועז טופורובסקי:  בוא נלך לתיקון בחקיקה שאתם רוצים לעשות

יואב קיש: אתה יכול להקריא אותו

יואב קיש:  זאת שורה

בועז טופורובסקי: למה זאת רק שורה?      

עאידה תומא סלימאן: אני מרחמת על מי שכתב את ההסתייגויות האלה

בועז טופורובסקי: אני גם רואה שהראייה שלי הידרדרה

בועז טופורובסקי:  המילים "או של קבוצת ארבעה חברי כנסת לפחות – יימחקו"

בועז טופורובסקי:  בקיצור, אני מקבל את הטענה שלכם

זאב אלקין: אתה רואה למה צריך דיון?     

יואב קיש: אני רוצה להסביר משהו להצבעה

יואב קיש:  אני רוצה לעשות הצבעה ואני רוצה להסביר משהו לחברי הקואליציה, משהו שלדעתי גם ייתן מענה, אם אנחנו עוסקים בסדרה רבה של נושאים, מדוע הצבעה אחת בעיניי היא לגיטימית

יואב קיש:  אני מבקש מהייעוץ המשפטי להקשיב

יואב קיש:      אני פונה לכל חברי הקואליציה ואני אומר לכם ראו בהצבעה זו כאילו הצבענו על כל הבקשות של נושא חדש

יואב קיש:  זאת אומרת, לו יש בקשה אחת לנושא חדש, בין אם נומקה או לא, בה אתם חושבים שלא צריך לקבל את ההסתייגות, תגידו שאתם מתנגדים

יואב קיש:  אם באמת אתם חושבים שהטענה נכונה ומדובר בנושאים חדשים לכל אורך הדרך, תצביעו בעד

יואב קיש:  לכן בעניין הזה של ההצבעה שלכם, היא אמנם אחת, אבל היא מרכזת את כל הנושאים החדשים

בועז טופורובסקי: יש עוד מישהו שמדבר?     

יואב קיש: לא

יואב קיש:  אני אומר שאני תומך בעמדת המציע שמדובר בנושאים חדשים

יואב קיש:  מכיוון שהוא נימק מספר נושאים, אם אתם חושבים שאחד מהם איננו נושא חדש, תצביעו נגד

יואב קיש:  אם אתם חושבים שכולם נושאים חדשים, תצביעו בעד

סימון דוידסון: לפני הצבעה, התייעצות סיעתית

עאידה תומא סלימאן: מצביעים על השבעה או על השניים?     

מיכל מרים וולדיגר: על השניים

יואב קיש: הוא נימק שניים

זאב אלקין: את כל החמישה ביקשתי להסיר

זאב אלקין:  הם חוזרים לוועדה כהסתייגות

שלמה קרעי: בועז, אתה מסיר את ההסתייגויות שלך?     

בועז טופורובסקי: לא

מיכל מרים וולדיגר: מצביעים על השניים ביחד או על כל אחד בנפרד?     

קריאה: בנפרד

ינון אזולאי: בגלל שאני לא רוצה להביך אותך עם הנושא החדש, אני מושך את שלי

יואב קיש: ינון אזולאי משך את שלו

סימון דוידסון: התייעצות סיעתית

בועז טופורובסקי: אני צריך התייעצות סיעתית כדי להבין על מה אני מצביע

יואב קיש: התייעצות סיעתית

יואב קיש:      אנחנו ניפגש כאן בשעה 16:28 להצבעה

יואב קיש:  אני רוצה לומר לכולם שהמליאה תיפתח בשעה 17:00 להמשך החקיקה, קריאה ראשונה שהגיעה מהוועדה של שלמה קרעי

יואב קיש: אני מחדש את הישיבה

יואב קיש:  אני רוצה לעבור על רשימת החברים

יואב קיש:  אני כאן, שלמה כאן, מי במקום שקלי? אלי דלל

יואב קיש:  גלית כאן

יואב קיש:  מי במקום אופיר? שלום דנינו

יואב קיש:  מירב בן ארי, יש מישהו מ-יש עתיד במקומה? קינלי

יואב קיש:  בועז כאן

יואב קיש:  במקום רון, מי? ולדימיר

יואב קיש:  מיכאל ביטון כאן? לא

יואב קיש:  מי במקומו? גדי ומתן במקום מיכאל ביטון ושרן

יואב קיש:  מלכיאלי? במקומו יוסי טייב

יואב קיש:  משה ארבל, במקומו ינון אזולאי

יואב קיש:  יעקב אשר, להלן גפני

יואב קיש:  שמחה רוטמן, במקומו מיכל וולדיגר

יואב קיש:  יצחק וסרלאוף

יואב קיש:  יבגני כאן

יואב קיש:  ווליד, יש כאן נציג? אימאן

יואב קיש:  טיבי? במקומו עאידה

יואב קיש:  אפרת רייטן מרום כאן

יואב קיש:      אנחנו מצביעים על טענת סיעת המחנה הממלכתי

יואב קיש:  אמרתי שאם אתם חושבים שבאמת בכל מדובר בנושאים חדשים, נא להצביע

יואב קיש:      מי בעד? מי נגד? מי נמנע?     

יואב קיש: אושר     

יואב קיש: אין נמנעים

יואב קיש:  6 נגד

יואב קיש:  כל הטענות בנוגע לנושא חדש התקבלו

ינון אזולאי: רביזיה

יואב קיש: אמרתי, המליאה תיפתח אבל אפשר לקיים דיוני ועדה בזמן המליאה

יואב קיש:       תודה

יואב קיש:  הישיבה נעולה